Diari Oficial de la Generalitat Valenciana


Sumari del DOGV 7660, del 18-11-2015 (2015/9275)

RESOLUCIÓ de 5 de novembre de 2015, del president de l'Agència Valenciana del Turisme, de denegació d'ajudes dirigides a les entitats locals de la Comunitat Valenciana destinades a l'impuls de la imatge de les destinacions turístiques.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7660

Data del DOGV
:   18-11-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/9275


Data del document
:   05-11-2015

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 5 de novembre de 2015, del president de l'Agència Valenciana del Turisme, de denegació d'ajudes dirigides a les entitats locals de la Comunitat Valenciana destinades a l'impuls de la imatge de les destinacions turístiques.  
 [2015/9275]  
Antecedents de fet  
1. Per Resolució de 28 de novembre de 2014, del president de l'Agència Valenciana del Turisme, publicada en el Diari Oficial de la Comunitat Valenciana número 7422, del dia 12 de desembre de 2014, es van convocar les ajudes 2015 de l'Agència Valenciana del Turisme dirigides a les entitats locals de la Comunitat Valenciana. Per mitjà del programa 2 de l'esmentada resolució, es convoquen les ajudes «a l'impuls de la imatge de les destinacions turístiques».  
2. Dins del termini establit en l'esmentada resolució van tindre entrada en l'Agència Valenciana del Turisme diverses sol·licituds d'ajuda acollides a l'esmentat programa 2, que han donat lloc a la instrucció dels expedients objecte de la present resolució.  
3. D'acord amb el que estableix l'article 8.4 de la resolució de convocatòria es va reunir la comissió d'avaluació d'ajudes, en la sessió de data 20 de maig de 2015, i va acordar l'aprovació de la puntuació obtinguda per cada una de les sol·licituds avaluades per l'òrgan instructor amb indicació del cost subvencionable i la prelació de les sol·licituds ordenades de major a menor puntuació.  
Els esmentats acords van quedar reflectits en l'annex I, Sol·licituds avaluades, de l'acta de la sessió.  
4. Fixada la intensitat de les ajudes per la comissió d'avaluació, d'acord amb el que estableix l'article 8.4 de la Resolució de 28 de novembre de 2014, es va determinar l'import de les subvencions fins a esgotar la consignació pressupostària establida per al programa 2, i va resultar el següent:  
- Es va emetre informe favorable sobre la concessió de subvencions a les sol·licituds avaluades que van quedar fins al lloc número 52, inclusivament, que s'esmentaven en l'annex II, Sol·licituds favorables.  
- Es va emetre informe desfavorable per falta de consignació pressupostària de les sol·licituds avaluades que van quedar en el lloc 53 fins al número 86, que s'esmentaven en l'annex III a), Sol·licituds desfavorables, i van quedar totes a costa d'existència de crèdit disponible amb anterioritat al 31 de juliol de 2015.  
5. Amb data 31 de juliol de 2015, l'import del crèdit alliberat, després de la renúncia a l'ajuda per part d'un dels beneficiaris, ascendia a 16.511,46 euros.  
6. L'article 63.3 del Reglament de la Llei 38/2003, de 17 de novembre, General de Subvencions estableix que en el cas que es renunciara a la subvenció per algun dels beneficiaris, l'òrgan concedent acordarà, sense necessitat de nova convocatòria, la concessió de la subvenció al sol·licitant o sol·licitants següents a aquell en l'ordre de la seua puntuació, sempre que amb la renúncia per part d'algun dels beneficiaris, s'haja alliberat crèdit suficient per a atendre almenys una de les sol·licituds desfavorables per falta de consignació pressupostària.  
A fi de concedir la subvenció als sol·licitant següents en l'ordre de prelació establit en l'annex III a), Sol·licituds desfavorables, per falta de consignació pressupostària, fins a esgotar el crèdit alliberat, va resultar que persistia un empat amb una puntuació de 6,25, després de l'aplicació dels criteris establits en l'article 8.5 de la Resolució de 28 de novembre de 2014, entre els ajuntaments següents:  
- Montroi, expedient IDV-143-15, número d'ordre de prelació 53.  
- Salinas, expedient IDV-170-15, número d'ordre de prelació 54.  
D'altra banda, en l'annex I, Sol·licituds avaluades, de l'esmentada acta, s'estableixen els imports de l'ajuda per a l'Ajuntament de Montroi - IDV-143-15 i de Salinas - IDA-170-15-, que sumen un total de 17.876,50 euros, import que excedix el crèdit alliberat.  
7. L'article 8.5 de la Resolució de 28 de novembre de 2014, estableix que «en cas d'empat entre diversos sol·licitants, es procedirà a prorratejar el saldo disponible entre els sol·licitants empatats.»  
En aplicació de l'anterior i per a determinar el percentatge a aplicar als imports de les ajudes determines inicialment per als ajuntaments empatats, es va fer una regla de tres simple; tenint en compte que el crèdit alliberat ascendia a 16.511,46 euros, va resultar un 92,364 % el percentatge a aplicar per a atendre les sol·licituds dels ajuntaments de Montroi i Salinas, i va esgotar amb això el crèdit existent en data 31 de juliol de 2015, per la qual cosa era procedent la denegació de la subvenció als sol·licitants que ocupen el lloc 55 a 86 de l'ordre de prelació, ambdós inclosos, i que s'esmenten en el document annex de la present resolució.  
8. En data 22 de setembre, l'adjunt al director de l'Agència Valenciana del Turisme, va dictar proposta de resolució de denegació d'ajudes destinades a l'impuls de la imatge de les destinacions turístiques als expedients del citat annex; la dita proposta va ser comunicada als sol·licitants per mitjà de notificació de data 7 d'octubre de 2015 del cap de l'Àrea de de Foment de la Competitivitat Turística, que va posar de manifest l'expedient als interessats i els va concedir un termini de 10 dies per a la presentació d'al·legacions.  
Dins del termini establit, cap dels interessats ha presentat al·legacions.  
  
Fonaments de dret  
1. La Resolució de 28 de novembre de 2014, del president de l'Agència Valenciana del Turisme, per la qual es convoquen les ajudes 2015 de l'Agència Valenciana del Turisme dirigides a les entitats locals de la Comunitat Valenciana, l'Ordre 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme, la Llei 38/2003, de 17 de novembre, General de Subvencions i el seu Reglament, aprovat pel Reial Decret 887/2006, de 21 de juliol, i la resta de normativa d'aplicació.  
  
2. Té la competència per a dictar la present resolució el president de l'Agència Valenciana del Turisme d'acord amb les competències assignades per l'article 5 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
3. L'article 55.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estableix que podran refondre's en un únic acte, acordat per l'òrgan competent, les resolucions administratives de la mateixa naturalesa, especificant-se les persones i altres circumstàncies que individualitzen els efectes de l'acte per a cada interessat.  
4. L'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, preveu la possibilitat que els actes administratius siguen objecte de publicació, amb efectes de notificació i així està previst en l'article 9.3 de la Resolució de 28 de novembre de 2014, per la qual es convoquen les presents ajudes.  
Vistos els anteriors antecedents de fet i fonaments de dret, resolc:  
  
  
Primer  
Denegar la subvenció als sol·licitants de les ajudes corresponents al programa 2: impuls de la imatge de les destinacions turístiques, de la Resolució de 28 de novembre de 2014 per la qual es regeix la present convocatòria, que es detallen en el document annex d'aquesta resolució, en què figuren el número d'ordre i d'expedient, sol·licitant, CIF, actuació, pressupost, puntuació i motiu de denegació.  
  
Segon  
Publicar la present resolució en el Diari Oficial de la Comunitat Valenciana, amb efectes de notificació.  
Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos comptats des de l'endemà de la notificació d'aquesta i, potestativament, podrà interposar-se un recurs de reposició davant del president de l'Agència Valenciana del Turisme, en el termini d'un mes, a comptar de l'endemà de la notificació d'aquesta, tot això de conformitat amb el que estableixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 5 de novembre de 2015.- El president: Francesc Colomer Sánchez.